Idrettslaget Gneist

Idrettslaget Gneist holder til ca. 2 mil sør for Bergen sentrum i Ytrebygda bydel. IL Gneist ble stiftet 16. desember 1945 og har lokaler på Liland, like ved klubbens hovedanlegg for fotball

Frem til 2002 var Liland-banen gruslagt, men til sesongstarten 2003 ble det lagt kunstgressdekke på banen. Dessuten ble det bygget en ny grusbane. Noen år senere fikk også denne grusbanen kunstgress. Den kraftige oppgraderingen har ført til at klubbens andre fotballbane, Sandsli Stadion (grus), har fått færre brukere, til tross for at den ligger mer sentralt. Til innendørsidrettene disponerer klubben Sandslihallen. Kapasiteten i hallen var sprengt, og det var derfor konkrete planer om å bygge en ny hall ved siden av Sandslihallen. Det er nå blitt laget en hall på baksiden av Sandslihallen som fungerer som Hall 2. For å dekke mest mulig av etterspørselen, tar klubben også i bruk gymsalene i de nærliggende skolene.

Idrettslaget har avdelinger for alpin, friidrett, klatring, orientering, turn, håndball, fotball og volleyball. I 1987 gikk klubbens friidrettsgruppe inn i overbygningsklubben BFG Fana.

IL Gneist hadde  medlemmer per  og ble i 2007 Hordalands største idrettslag målt i antall medlemmer. Den største gruppen er fotball med sine 1 476 medlemmer per  foran turn med 624 medlemmer. (Det er mulig å være medlem i flere grupper samtidig.)

Friidrettsgruppen holder til på Fana stadion.

Den desidert største aldersgruppen er 6–12 med  medlemmer. Gneists høye medlemstall blant de unge skyldes først og fremst at klubben har god kontakt med de lokale barneskolene, og det er ikke uvanlig at alle guttene i samme klasse begynner samtidig og danner et eget 7er lag i fotball

Tabellen

Håndball
Klubbens håndballag for kvinner spiller i 2. divisjon sesongen 2017/18, men rykker opp til 1. divisjon sesongen 2018/19 skulle Glassverket trekke sitt lag i Eliteserien.
Klubbens håndballag for menn spiller i 4. divisjon sesongen 2017/18, men rykker opp til 3. divisjon sesongen 2018/19.

 Volleyball 
Klubben har et volleyballag for herrer som spiller i 2. divisjon sesongen 2018/2019. De har flere ganger hatt muligheten til å rykke opp til 1. divisjon, men har takket nei av økonomiske årsaker. Klubben har også et volleyballag for gutter U-13 til og med til U-19

 Referanser 

Eksterne lenker

 Bergen byleksikon på nett, om Gneist

Kategori:Idrettslag i Bergen
Kategori:Idrettslag etablert i 1945
Kategori:Fotballag i Bergen
Kategori:Fotballag etablert i 1945
Kategori:Ytrebygda
Kategori:Friidrettslag i Norge